title: As Corz (desambigación)
text: As Cortz (pronunciau /as'korθ/, como si estás "Ascorz") u las Cortz (/las'korθ/, como "Lascorz") ye un toponimo propio de l'Alto Aragón, mas común en as comarcas de Sobrarbe y a Ribagorza, en a provincia de Uesca, a on que se troba representau en o nombre de qualques aldeyas, pero tamién en bell barranco y partida de campos u mont.
  
  Por un fenomeno d'intercambeo de consonants (metatesi), podría estar a orichen d'unatro toponimo, menos freqüent, pero tamién repetiu en a cheografía d'ixas comarcas: «Salcortz» (leiga-se como "Salcorz").
  
  O toponimo tiene a suya radiz en estar o plural de cort (d'o latín <COHORTE), un tipo de construccions d'uso ganadero. En iste sentiu, os toponimos as Cortz son corradicals (comparten a mesma radiz) con os toponimos a Cort, de os quals en son simplament un plural morfolochico.
  
  L'apelliu sobrarbenco Lascorz ye, probablement, un apelliu d'oríchens toponimicas que dimana d'un (u mas d'un) nuclio de población con iste nombre, que pueden estar actuals u haber desapareixiu en o pasau.
  
  Ribagorza 
  As Cortz, aldeya d'o municipio d'a Foradada d'o Toscar, en a muga con o Sobrarbe por a parte de a Fueva.
  Castiello d'as Cortz de Foradada, un antigo castiello, actualment desapareixiu, que se trobaba en a dita aldeya d'a Foradada.
  Sinyoría d'as Cortz, de Viu y de Senz, sinyoría de tipo feudal asociada con o condau de Ribagorza en a Edat Meya, que teneba o suyo centro de poder en o castiello debantdito, y que fue ostentada por bells nobles locals (por concesión d'os contes) y tamién por beluns d'os mesmos contes de Ribagorza.
  
  Sobrarbe 
  Las Cortz d'Espierba. Un barrio d'o lugar que ye Espierba, en a Valle Verde, a dintro d'o termin municipal de Bielsa. Os atros dos barrios que forman Espierba son Espierba alto y Zapatierno.
  As Cortz (l'Abizanda). Un despoblau meyeval en o termin municipal de l'Abizanda, documentau dende o sieglo XI dica las zaguerías d'o sieglo XIV u principios d'o XV, quan debió quedar despoblau.
  Castiello d'as Cortz. O castiello d'o lugar anterior, que d'alcuerdo con fuents historicas habió d'estar ganau contra os musulmans en tiempos de Remiro I y fue destruiu por Chaime II, conte d'Urchel, en 1413.
  As Cortz (Torla). Una pardina deshabitada en o termin municipal de Torla, en a ribera ezquierda d'a valle de Broto.
  Barranco de las Cortz. Un barranco en o termin municipal de Torla, afluent de l'Ara por a ezquierda, que esnaviesa por aman d'a pardina anterior.
  
  Se veiga tamién 
  
  Lascorz.
  Linache d'os Lascorz de Lamata.
  Linache d'os Lascorz de Plan.
  Linache d'os Lascorz de Foradada.
  Cort.
  Cortz (desambigación).
  Cort (desambigación).
  
  Referencias 
  
  Toponimos relacionaus con a ganadería